section_heading: Župa Hutovo
paragraph_text: 200px|mini|desno|Župna crkva Krista Kralja Župa Hutovo osnovana je dekretom Biskupskog ordinarijata u Mostaru 23. kolovoza 1971. te posvećena Kristu Kralju. Od župe Gradac u njen sastav pripala su naselja Hutovo, Donji i Gornji Zelenikovac, Mramor i Prapratnica, a od župa Donje i Gornje Hrasno naselja Glumina, Previš, Tuhinje i Vjetrenik. Kao privremena župna crkva služila je kapela sv. Ivana, Luke i Gospe Lurdske. Gradnja sadašnje župne crkve započela je blagoslovom temelja na blagdan sv. Ivana 1976., a dovršena je i blagoslovljena 1980. U vrijeme osnivanja župa je imala 1018 župljana čiji se broj kroz vrijeme smanjivao: 1991. imala je 550, 2001. godine 306, 2010. godine 187, a 2020. godine 155 župljana.<ref>dr. Marinko Marić: Župa Hutovo (Crkva na kamenu, br. 1 (482), siječanj 2021.)